钦定古今图书集成/明伦汇编/宫闱典/第131卷 > 卢守懃
## 钦定古今图书集成/明伦汇编/宫闱典/第131卷 > 卢守懃

按《宋史宦者传》：“守懃字君锡，开封祥符人。自入内内
品累迁礼宾使，邠宁环庆路钤辖，还为入内内侍省
押班，领昌州刺史。明道中，改葬章懿太后，而旧藏有
水，以守懃尝典葬事，罢为永兴军兵马钤辖，徙鄜延
路。再迁六宅使，加贵州团练使，进荣州防御使，兼邠
宁环庆路安抚都监。元昊寇保安军，守懃率兵击走”
之，特迁左骐骥使，移陕西钤辖。初，刘平、石元孙被执，
守懃抚膺涕泣不敢出。又尝易蕃官马，延州通判计
用章劝范雍弃城，将保鄜州。雍欲遣安抚都监李康
伯往说贼，不肯行。贼去而守懃、用章更相论奏。知制
诰叶清臣以守懃拥兵观望，请正其罪，并按二人。守
懃夺防御使，为湖北都监，用章除籍，配雷州本城，《康
伯》、均州都监。久之，复恩州防御使，迁利州观察使，历
真定府、定州、北京路钤辖。以左卫大将军致仕，卒，赠
保顺军节度使，谥安恪。养子昭序。